stanford-oval/wikipedia huggingface dataset:
Carl Martin Reinthaler

Carl Martin Reinthalerin rintakuva, 1902 (tekijä: Diedrich Samuel Kropp)
Carl Martin Reinthaler (13. lokakuuta 1822 Erfurt – 13. helmikuuta 1896 Bremen) oli saksalainen säveltäjä, kapellimestari, kuoronjohtaja ja urkuri.
Reinthaler syntyi teologin pojaksi ja kouluttautui itsekin isänsä toivomuksen mukaan teologiksi, mutta omistautui sitten musiikille. Vuosina 1850–1852 silloisen Berliinin tuomiokirkon kuoro esitti hänen psalmisävellyksiään, minkä jälkeen Fredrik Vilhelm IV myönsi Reinthalerille kaksivuotisen stipendin Italiassa opiskelua varten. Vuosina 1852–1855 Reinthaler sävelsi oratoriota Jephta und seine Tochter. Hän sai työpaikan Kölnin konservatoriosta vuonna 1853 ja työskenteli Bremenin musiikkijohtajana, sen tuomiokirkon urkurina ja Singakademie Bremenin kuoromestarina vuosina 1857–1893.
Reinthaler oli vuosina 1867–1896 kirjeenvaihdossa Johannes Brahmsin kanssa; tästä on tallella 77 kirjettä enimmäkseen Brahmsilta. Brahms kirjoitti myös Reinthalerin Charlotte-vaimolle ja Henriette-tyttärelle. 27. huhtikuuta 1868 Reinthaler johti Brahmsin Saksalaisen sielunmessun kuusiosaisen version esityksen Bremenissä Brahmsin läsnä ollessa. Lopullinen seitsenosainen versio kantaesitettiin seuraavana vuonna Carl Reinecken johdolla. Reinthaler oli kehottanut Brahmsia tekemään Saksalaisen sielunmessun sisällöstä kristillisemmän, mutta Brahms halusi säilyttää teoksen tarkoituksena elävien lohduttamisen eikä keskittyä kuolleiden hengellisen kohtalon pohtimiseen.
Reinthalerin sinfonia (op. 12) kantaesitettiin Bremenissä vuonna 1862. Vuonna 1875 säveltäjältä valmistui ooppera Edda, ja vuonna 1881 häneltä kantaesitettiin ooppera Das Kätchen von Heilbronn Frankfurtissa. Reinthalerista tuli professori vuonna 1888. Hän vetäytyi useista tehtävistään vuonna 1893, mutta sävelsi aivoinfarktin saatuaan vielä joitain lauluja ennen kuin kuoli Bremenissä 1896.
Aiheesta muualla

IMSLP: nuotteja
Chanda Mwaba

| Henkilötiedot |
| --- | --- | --- |
Syntymäaika: 2. lokakuuta 1988 (ikä 36)
Syntymäpaikka:  Sambia
Pelipaikka: Keskikenttäpelaaja
Pituus: 172 cm
Lempinimi: 360°, Mr. Little mug
Seurat
| Vuodet | Seura | O (M) |
| –2007 2007–2011 2008 |  Power Dynamos   RoPS  → Power Dynamos |  ? (?) 98 (12)  ? (1) |
Maajoukkue
| 2009– |  Sambia | 1 (0) |
 Seurajoukkueuran tilastot kattavat vain kansalliset sarjat, päivitetty 16. lokakuuta 2010.  Maajoukkueuran tilastot päivitetty 7. elokuuta 2009.
Chanda Mwaba (s. 2. lokakuuta 1988) on sambialainen jalkapalloilija, pelipaikaltaan keskikenttäpelaaja. Seuratasolla hän edusti viimeksi Rovaniemen Palloseuraa. Mwabaa on kutsuttu kenties lahjakkaimmaksi Suomessa pelanneeksi 18-vuotiaaksi. Hän on tunnettu erityisesti taitavista harhautuksistaan ja hän toimii myös rangaistuspotkujen antajana. Hän tuli Rovaniemelle Zeddy Sailetin avustuksella talvella 2007 yhdessä kolmen muun sambialaisen Chileshe Chibwen, Stephen Kundan ja Derik Sailetin kanssa antamaan näyttöjä. Kaikki paitsi Derik Saileti solmivat sopimuksen Rovaniemen Palloseuran kanssa. Mwaban sopimus on nelivuotinen ja ulottuu kauteen 2010 asti. Mwaba on pelannut aiemmin Sambian pääsarjan Power Dynamoissa ja esiintynyt myös Sambian alle 23-vuotiaiden maajoukkueessa. Kauden 2007 päätyttyä RoPS jatkoi Mwaban sopimusta kauteen 2012 asti.
15. marraskuuta 2008 RoPS ilmoitti Chanda Mwaban liittyneen yhdessä Stephen Kundan kanssa lainalle loppukaudeksi Power Dynamosiin.
12. heinäkuuta 2009 ottelussa Jaroa vastaan, Mwaba syötti RoPS:n maaleista neljä. Hän myös syötti rangaistuspotkuun johtaneen tilanteen pelissä. Rovaniemen Palloseura voitti ottelun 5–3.
6. elokuuta 2009 Sambian jalkapallomaajoukkueen ranskalainen päävalmentaja Hervé Renard kutsui Mwaban ensimmäistä kertaa Sambian jalkapallomaajoukkueeseen. Renard oli Rovaniemellä katsomassa aikaisemmin Rovaniemen Palloseuran ottelua FC Lahtea vastaan, jossa hänen oli tarkoitus tarkkailla RoPS:n sambialaisia pelaajia maajoukkuetta varten. Renard ihastui Mwaban taitoihin ja kutsui hänet maajoukkueeseen. Mwaba valittiin 12. elokuuta 2009 Lontoossa pelattavaan otteluun Ghanaa vastaan muttei saanut ajoissa viisumia eikä siten kyennyt osallistumaan otteluun.
Mwaba ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden vankeustuomion lahjuksen ottamisesta elinkeinotoiminnassa.
Kaudella 2021 Chanda Mwaba palasi pelikentille FC Melodyn paidassa, jossa pelaa edelleen.
Pelaajaura

(päivitetty 16. lokakuuta 2010)
Caravanserai

| Caravanserai Santana |
| --- | --- | --- |

Studioalbumin tiedot
 Äänitetty : maalis–toukokuu 1972 Columbia Studios, San Francisco
 Julkaistu: 11. lokakuuta 1972
 Tuottaja(t): Carlos Santana Mike Shrieve
 Tyylilaji: fuusiojazz
 Kesto: 51.21
 Levy-yhtiö: Columbia, CBS
Listasijoitukset
  8.
Santanan muut julkaisut
| Santana III 1971 | Caravanserai 1972 | Welcome 1972 |
Caravanserai on Santana-yhtyeen neljäs studioalbumi, joka julkaistiin 11. lokakuuta 1972. Se merkitsi yhtyeelle merkittävää tyylinmuutosta latin rockista kohti fuusiojazzia ja lyhyistä hittikappaleista kohti pitkiä instrumentaaliosuuksia. Albumia pidetään yhtenä yhtyeen parhaista, mutta kaupallisesti se merkitsi yhtyeen suosion kääntymistä laskuun.
Yhtyeen kokoonpano oli albumia tehtäessä vaihtunut. Alkuperäinen bassokitaristi David Brown oli jättänyt Santanan 1971, ja hänen korvasivat albumilla Doug Rauch ja Tom Rutley. Alkuperäisen lyömäsoittajan Michael Carabellon korvasi Armando Peraza. Kosketinsoittaja-laulaja Gregg Rolie oli tekemässä lähtöä yhtyeestä, ja yhdellä raidalla hänen tilallaan soittaa Tom Coster, josta tulikin albumin myötä yhtyeen uusi kosketinsoittaja.
Caravanserai nousi Yhdysvalloissa Billboard 200 -listan kahdeksannelle sijalle ja kuudennelle tilalle R&B-albumilistalla 1972.
Albumin kappaleista vain kolme oli perinteisiä laulettuja kappaleita (”Just in Time to See the Sun”, ”All the Love of the Universe” ja ”Stone Flower”) ja loput instrumentaalisia. Albumilta ei noussut yhtään hittisingleä, ja albumi merkitsi Santana-yhtyeen kaupallisen menestyksen kääntymistä laskuun. Caravanserai oli kuitenkin suuri arvostelumenestys, ja sitä pidetään yhtenä yhtyeen parhaista albumeista.
Levyllä vierailevia muusikoita ovat muun muassa avausraidan saksofonisoolon soittava Hadley Caliman.
Albumin nimi tarkoittaa karavaaniseraljia. Kansikuvan on toteuttanut Joan Chase.
Kappaleet

Yhtyeen omien jäsenten nimiin merkittyjen sävellysten lisäksi albumilla on Carlos Santanan ja Mike Shrieven sanoittama versio Antônio Carlos Jobimin instrumentaalikappaleesta ”Stone Flower”.
Eternal Caravan of Reincarnation – 4.28 (säv. Tom Rutley, Neal Schon, Michael Shrieve)
Waves Within – 3.54 (säv. Doug Rauch, Gregg Rolie, Carlos Santana)
Look Up (To See What's Coming Down) – 3.00 (säv. Rauch, Rolie, Santana)
Just in Time to See the Sun – 2.18 (säv. Rolie, Santana, Shrieve)
Song of the Wind – 6.04 (säv. Rolie, Santana, Schon)
All the Love of the Universe – 7.40 (säv. Santana, Schon)
Future Primitive – 4.12 (säv. José Areas, Mingo Lewis)
Stone Flower – 6.15 (säv. Antônio Carlos Jobim, san. Santana ja Shrieve)
La Fuente del Ritmo – 4.34 (säv. Lewis)
Every Step of the Way – 9.05 (säv. Shrieve)
Muusikot

Carlos Santana – soolokitara (2–4, 8–9), kitara (5–6, 10), laulu (6), lyömäsoittimet (1, 8)
Neal Schon – kitara (1, 3–6, 8–10)
Gregg Rolie – sähköurut (2–6, 8, 10), sähköpiano (6), laulu (4, 8), piano
Douglas Rauch – bassokitara (2–6), kitara (2, 3)
Douglas Rodrigues – kitara (2)
Wendy Haas – piano (1, 8)
Tom Rutley – kontrabasso (1, 6, 8-10)
Michael Shrieve – rummut (1–6, 8–10), lyömäsoittimet
José Areas – lyömäsoittimet (2–4, 6-7, 8-10)
James Mingo Lewis – lyömäsoittimet (1–10), laulu (6), piano (9)
Armando Peraza – lyömäsoittimet (8–9)
Hadley Caliman – saksofoni (1), huilu (10)
Rico Reyes – laulu (6)
Lenny White – kastanjetit (6)
Tom Coster – sähköpiano (9)
Tom Harrell – orkesterisovitus (10)
Muusikot > Tuotanto

Carlos Santana – tuottaja
Mike Shrieve – tuottaja
Glen Kolotkin – äänittäjä
Mike Larner – äänittäjä
Arvostelut

Allmusic:
Robert Christgau: B–
Aiheesta muualla

Caravanserai Allmovie-palvelussa (englanniksi)
Albumin arvostelu, Brian Gilmore, JazzTimes 2003 (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caravanserai (album)
Käännös suomeksi
Carl Magnus von der Pahlen

| Carl Magnus von der Pahlen, Пален, Матвей Иванович |
| --- | --- |
 Carl Magnus Freiherr von der Pahlenista muotokuvamaalauksen kuvannut von George Dawe.
Kuvernööri:  Riian sotilaskuvernööri, sekä Baltian maakuntien kenraalikuvernööri vuosina 1830−1845.
Henkilötiedot
Syntynyt: J:7. helmikuuta (G: 19. helmikuuta) 1779 Tallinna, Vironmaan kuvernementti, Venäjän keisarikunta
Kuollut: J:8. toukokuuta (G: 20. toukokuuta) 1863 (84) Palmsen kartano, Kadrina, Vironmaan kuvernementti
Kansalaisuus:  Baltiansaksalainen
Ammatti:  yliopiston opettaja, maanomistaja
Arvonimi: paroni
Vanhemmat:  Hans von der Pahlen ja Beata Ulrika Sophia von Stenbock
Puoliso:  1.Elisabeth Anna Dorothea von Essen, 2.Katharina Wilhelmine Arvelius
Lapset:  Elisabethin lapset; Alexander Johann von der Pahlen., Katharinan lapset; Beate Margarethe Elisabeth Pahlen; Katharina Juliane von der Pahlen; Auguste Sophie Staël von Holstein ja Natalie von Grünewaldt.
Tiedot
Dynastia:  von der Pahlen
Sotilaspalvelus
Palvelusvuodet:  1784−1863
Sotilasarvo:  ratsuväenkenraali
Taistelut ja sodat:  Neljännen liittokunnan sota, Suomen sota (1808−1809), Venäjän–Turkin sota (1806−1812), Napoleonin sotaretki Venäjälle (1812), Kuudennen liittokunnan sota (1813−1814), Marraskuun kansannousu (1831).
Carl Magnus Freiherr von der Pahlen (ven. Пален, Матвей Иванович) J:7. helmikuuta (G: 19. helmikuuta) 1779 − J:8. toukokuuta (G: 20. toukokuuta) 1863 oli baltiansaksalainen paroni, kenraaliluutnantti, valtiomies ja kartanonherra, Carl oli Peter Ludwig von der Pahlenin veljenpoika.
Carl syntyi Hansen von der Pahlenin (1740−1817) vanhimpana poikana.
Von der Pahlen osallistui Aleksanteri I: n sotaan Napoleonia, Ruotsia ja Turkkia vastaan. Hän hoiti siviilihallinnollisia tehtäviäselvennä. Vuonna 1830 hänet ylennettiin kenraaliluutnantiksi ja nimitettiin Baltian kenraalikuvernööriksi.
Magnus asui Virossa Palmsen kartanossa selvennä.
Aiheesta muualla

https://runeberg.org/nfbt/0660.html viitattu 2.8.2019.
https://impereur.blogspot.com/2011/08/karl-magnus-von-der-pahlen-1779-1863.html
https://www.russkije.lv/ru/lib/read/m-pahlen.html
Detroit

| Detroit |
| --- | --- |
 Kuvat ylimmästä alimpaan, vasemmalta oikealle: Downtown Detroitin taivaanranta, Spirit of Detroit-patsas, Greektownin kaupunginosa, Ambassador Bridge, Michigan Soldiers' and Sailors' Monument-muistomerkki, Fox Theatre, ja Comerica Park.
 lippu:  vaakuna
 Detroit Michiganissa
 Detroit
 Koordinaatit: 42°19′53″N, 83°2′51″W 
Valtio:  Yhdysvallat
Osavaltio:  Michigan
Piirikunta:  Wayne
Pinta-ala:  
 – Kokonaispinta-ala:  370,2 km²
 – Maa:  359,3 km²
 – Josta vettä:  10,7 km² (2,92 %)
Korkeus:  183 m
Väkiluku (2013):  688 701
 – Väestötiheys:  1 985 as./km²
 – Metropolialue:  4 294 983
Aikavyöhyke:  UTC-5
 – Kesäaika:  UTC-4
Lempinimi::  D-Town,The Motor City, Motown, Hockeytown, Rock City, The D
Motto::  "Speramus Meliora; Resurget Cineribus" (”Uskomme parempaan; Se nousee tuhkasta”)
 
 www.ci.detroit.mi.us 
Infobox OKVirheellinen NIMI-arvo: 
Detroit on Yhdysvaltain Michiganin osavaltiossa sijaitseva kaupunki. Detroitin asukasluku vuonna 2013 oli 688 701 ja metropolialueen noin 4,3 miljoonaa. Detroit on asukasluvultaan Yhdysvaltain 23. suurin kaupunki, mutta kaupungin asukasluku on vähentynyt jo vuosikymmenten ajan. Detroit oli autoteollisuuden keskus, mutta 2000-luvun taantuma koetteli kaupunkia pahoin, ja monet ovat muuttaneet kaupungista. Kaupunki ajautui velkoihin. Nimi detroit on ranskaa ja se on suomeksi 'salmi'.
Detroit on ollut vuosikymmenten ajan demokraattien kannatusaluetta, ja kaupunki on Kanadan rajan läheisyydessä olevan sijaintinsa ja teollisuustuotantonsa ansiosta moottori- ja rautatieliikenteen solmukohta. Detroit on lisäksi musiikkikaupunki, sillä Motown Recordsin sanotaan nostaneen siellä soulin maailmanmaineeseen 1960-luvulla[lähde? ].
Maantiede

Detroit sijaitsee Michiganin kaakkoisosassa Detroitjoen pohjoisrannalla, Eriejärven ja St. Clairjärven välissä. Kaupungin pinta-ala on 370,2 neliökilometriä, josta maa-alueen osuus on 359,4 km² ja vesialueen 10,8 km². Hamtramckin ja Highland Parkin kaupungit ovat Detroitin sisällä ja toistensa rajanaapureita.
Historia

Ranskalainen Antoine de la Mothe Cadillac perusti Detroitin 1701, ja sitä kutsuttiin nimellä Fort Pontchartrain du Détroit vuoteen 1760, jolloin britit saivat alueen hallintaansa. Yhdysvalloille alue siirtyi vuonna 1796, mutta britit valloittivat sen jälleen vuoden 1812 sodassa. Yhdysvallat taisteli kuitenkin alueen takaisin seuraavana vuonna kenraali William Henry Harrisonin johdolla.[lähde? ]
Detroitin autoteollisuus sai alkunsa, kun Henry Ford perusti vuonna 1899 autotehtaan Highland Parkiin. Detroitissa on Yhdysvaltojen ”kolmen suuren” autovalmistajan eli Fordin, General Motorsin ja Chryslerin tehtaat.[lähde? ]
Politiikka

Detroit on demokraattien kannatusaluetta.[lähde? ]
Useiden skandaalien ja oikeuspäätösten jälkeen oikeus määräsi vuonna 2004 Detroitin poliisin organisoitavaksi uudelleen FBI:n valvonnassa. Pormestari Kwame Kilpatrick, joka oli valittu virkaansa vuonna 2002 31-vuotiaana, sai maaliskuussa 2008 syytteen petoksista ja virkarikoksista ja joutui eroamaan. Kaupungin nykyinen pormestari on Mike Duggan.
Talous

Detroitilla on maineikas historia maailman autoteollisuuden pääkaupunkina. General Motorsin pääkonttori Renaissance Center sijaitsee kaupungissa. Myös rauta- ja kemianteollisuus on huomattavaa. Detroitin suuren sataman kautta viedään ja tuodaan muun muassa viljaa. Kaupungissa on kaksi yliopistoa.[lähde? ]
2000-vuosikymmenen jälkipuoliskon taantuma koetteli autoteollisuutta ankaralla kädellä. Detroitin kaupunki hakeutui konkurssiin 18. heinäkuuta 2013. Kaupunki yritti neuvotella velkojiensa kanssa rahoituksen uudelleenjärjestelystä ja eläkerahastojen kanssa eläkkeiden alentamisesta, mutta neuvottelut kariutuivat. Mikäli oikeus hyväksyy konkurssihakemuksen, kaupungin hätätilajohtaja David Orr saisi oikeudet leikata eläkkeitä, sosiaaliavustuksia ja muita menoja.selvennä Kaupungilla velat olivat tässä vaiheessa yhteensä 18,5 miljardia dollaria.
Väestö

Vuonna 2000 Detroitissa oli 951 270 asukasta, 336 428 taloutta ja 218 341 perhettä.[lähde? ]
Etninen jakauma oli vuonna 2000 seuraava:
| 0 | 1 | 2 |
| --- | --- | --- |
|  mustat  valkoiset  latinot  aasialaiset  intiaanit ja muut alkuperäisasukkaat  muut |  79,5 %  11,9 %  4,8 %  0,9 %  0,3 %  2,5 % |  |
Detroitin väkiluku on ollut laskussa useiden vuosikymmenten ajan. Kun kaupungissa oli vuonna 1950 ennätykselliset 1 849 568 asukasta, oli heitä vuonna 2007 jäljellä enää 916 952. Väestön määrän on arvioitu laskevan vielä noin parillasadalla tuhannella vuoteen 2035 mennessä. Väestön väheneminen johtuu osittain valkoisen väestön poismuutosta, mikä näkyy etnisessä jakaumassakin. Lisäksi eläköityvällä väestöllä on Yhdysvalloissa tapana muuttaa maan lämpimiin eteläosiin, mistä Detroit on kärsinyt.
FBI nimesi Detroitin vuonna 2007 Yhdysvaltain vaarallisimmaksi kaupungiksi. Detroitissa nimittäin tapahtuu väkivaltaisia rikoksia eniten Yhdysvaltojen 25 suurimmasta kaupungista. 65–70 prosentissa tapauksista on tekijänä huumeiden käyttäjä. Vuodessa tapahtuu 47 surmatekoa, 2 051 murtoa ja 97 tuhopolttoa (100 000 asukasta kohden). Muita ongelmia ovat huumeiden ja ihmisten salakuljetus.[lähde? ]
Yhdysvaltain Ruostevyöhykkeeseen kuuluvan Detroitin slummiutuminen etenee, ja kaupungissa ja etenkin sen lähiöissä suuri osa taloista on hylättyjä ja tuhottuja. Men's Fitness Magazine nimesi Detroitin Yhdysvaltain lihavimmaksi kaupungiksi vuonna 2004.[lähde? ]
Vuonna 2011 The National Institute for Literacy arvioi, että Detroitin täysi-ikäisestä väestöstä 47% oli funktionaalisesti lukutaidottomia. Funktionaalisesti lukutaidottomista noin puolet oli kuitenkin suorittanut toisen asteen koulutuksen.
Liikenne

Detroit on niin moottoritie- kuin rautatieliikenteenkin solmukohta, mikä johtuu kaupungin sijainnista rajanylityspaikkana Yhdysvaltain ja Kanadan välillä sekä suuresta teollisuuslaitosten määrästä. Kanadan puolella sijaitsee 333 kilometrin päässä suurkaupunki Toronto, joka on Kanadan suurin kaupunki ja talouselämän keskus.
Detroitissa sijaitsee kansainvälinen lentokenttä Detroit Metropolitan Wayne County International Airport.[lähde? ]
Musiikki

Detroit on musiikkikaupunki. Vuonna 1959 perustettu Motown Records on yksi tunnetuimpia ja menestyksekkäimpiä pienempiä levy-yhtiöitä, ja se nosti soul-musiikki 1960-luvulla silloiseen maailmanmaineeseensa. Motown Recordsille levyttäneistä tunnetuiksi tulivat muun muassa Marvin Gaye, The Supremes ja Diana Ross, The Temptations sekä Jackson 5.[lähde? ]
Detroitista on tullut useita muitakin artisteja, kuten Sufjan Stevens, Aretha Franklin, Madonna, Eminem, Proof,  Insane Clown Posse, Twiztid, Obie Trice, Kid Rock, D12, The White Stripes, Bob Seger, Ted Nugent, Iggy Pop, Alice Cooper, George Clinton, Mitch Ryder, MC5 ja The Stooges. Kissin kappale "Detroit Rock City" kertoo miehestä, joka kuolee kolarissa matkalla Kissin konserttiin Detroitissa.
Tekno syntyi Detroitissa 1980-luvun puolivälissä.[lähde? ]
Urheiluseuroja

Detroit Tigers, MLB − baseball
Detroit Lions, NFL − amerikkalainen jalkapallo
Detroit Pistons, NBA − koripallo
Detroit Red Wings, NHL − jääkiekko
Detroit Shock, WNBA − koripallo (naiset)
Detroit Demolition, NWFA − amerikkalainen jalkapallo (naiset)
Aiheesta muualla

Kuvia tai muita tiedostoja aiheesta Detroit Wikimedia Commonsissa
Matkaopas aiheesta Detroit Wikivoyagessa (englanniksi)
Kaupungin verkkosivusto
Näkymä Detroitiin Kanadan puolella olevasta naapurikaupungista Windsorista.
Fisherin pilvenpiirtäjä Detroitin uudella keskusta-alueella, jossa toimii myös Fisher-teatteri.
Länsi–itä-suuntainen kahdeksankaistainen moottoritie 8 Mile Road jakaa valkoihoisen väestön asuinalueet (kartassa punaisella värillä) ja mustaihoisen väestön asuinalueet (sinisellä)
Väestönkehitys Detroitissa vuosina 1800–2020
Cee Lo Green

| Thomas DeCarlo Callaway |
| --- | --- |
 Cee-Lo Green esiintymässä Gnarls Barkleyn kanssa Alankomaissa heinäkuussa 2008.
Henkilötiedot
Syntynyt: 30. toukokuuta 1975 (ikä 49) Atlanta, Georgia, Yhdysvallat
Ammatti:  laulaja-lauluntekijä, musiikkituottaja, näyttelijä
Muusikko
Taiteilijanimi:  Cee Lo Green, Cee-Lo Green, Cee Lo, Cee-Lo
Aktiivisena:  1992–
Tyylilajit:  R&B hip hop, soul, funk
Soittimet:  laulu, piano
Yhtyeet:  Gnarls Barkley, Goodie Mob
Levy-yhtiöt:  Arista Records BMG Rights Management Elektra Records
Aiheesta muualla
www.ceelogreen.com
  [ Muokkaa Wikidatassa ] [ ohje ]  
Cee Lo Green (oikealta nimeltään Thomas DeCarlo Callaway, s. 30. toukokuuta 1975 Atlanta, Georgia) on yhdysvaltalainen Grammy-palkittu laulaja-lauluntekijä, musiikkituottaja ja näyttelijä.
Muusikonura

Cee-Lo aloitti muusikonuransa atlantalaisessa Goodie Mob -ryhmässä, joka kuuluu Dungeon Family -kollektiiviin. Dungeon Familyn kautta Cee-Lo on tehnyt yhteistyötä muun muassa OutKastin kanssa. 2000-luvun alussa hän julkaisi kaksi sooloalbumia. Vuodesta 2004 hän alkoi tehdä yhteistyötä Danger Mousen kanssa. Yhteistyöstä syntynyt duo Gnarls Barkley on julkaissut vuoteen 2011 mennessä kaksi albumia. Ensimmäiseltä albumilta julkaistusta Crazy-singlestä tuli suurmenestys sekä kriitikoiden että yleisön saralla. Vuonna 2010 Cee-Lo julkaisi kolmannen sooloalbuminsa, The Lady Killerin, jonka Fuck You! -single saavutti suursuosion: single on menestynyt kulta- tai platinalevyn arvoisesti ainakin Yhdysvalloissa, Britanniassa, Australiassa, Kanadassa, Uudessa-Seelannissa ja Tanskassa.
Diskografia

Cee-Lo Green and His Perfect Imperfections (2002)
Cee-Lo Green... Is the Soul Machine (2004)
The Lady Killer (2010)
Cee Lo's Magic Moment (2012)
Heart Blanche (2015)
CeeLo Green Is Thomas Callaway (2020)
Palkinnot

Grammy-palkinnot
2007: Best Urban/Alternative Performance (Crazy) (Gnarls Barkley)
2007: Best Alternative Music Album (St. Elsewhere) (Gnarls Barkley)
2011: Best Urban/Alternative Performance (Forget You)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Carl Ploug
Aiheesta muualla

Kuvia tai muita tiedostoja aiheesta Carl Ploug Wikimedia Commonsissa
California Love

| ”California Love” 2Pac |
| --- | --- | --- |

Singlen tiedot
 Albumilta: All Eyez on Me
 Äänitetty : lokakuu 1995
 Julkaistu: 28. joulukuuta 1995
 Tuottaja(t): Dr. Dre
 Tyylilaji: West Coast hip hop
 Kesto: 04.01
 Levy-yhtiö: Death Row
Tupac Shakurin muut singlet
| ”Temptations” 1995 | ”California Love” 1995 | ”2 of Amerikaz Most Wanted” 1996 |
Dr. Dren muut julkaisut
| ”Keep Their Heads Ringin'” 1995 | ”California Love” 1995 | ”No Diggity” 1996 |
California Love on hip hop -kappale, jonka esittäjä on 2Pac. Kappaleessa mukana on Dr. Dre ja Roger Troutman. Kyseinen kappale julkaistiin vuonna 1995, heti Tupacin vankilasta pois päästyään. Kappaleesta tehty remix-versio julkaistiin albumilla All Eyez on Me. "California Love" nousi Billboardin Top-100-listan ensimmäiselle sijalle ja pysyi siellä kaksi viikkoa. Kappale asetettiin ehdolle Grammy-palkinnosta luokissa "Best Rap Solo Performance" ja "Best Rap Performance by Duo or Group" (Dr. Dre:n ja Roger Troutmanin kanssa) vuonna 1997. Kappaleen on oikeasti sanoittanut Troutman, mutta Tupac ja Dr. Dre tekivät siitä modernin version.
Ensimmäinen Tupacin versio ei ole hänen studioalbumeillaan, mutta on hänen albumillaan Greatest Hits.
Taustamusiikki on otettu Joe Cockerin kappaleesta "Woman to Woman". "California Love":n ansiosta Tupac pääsi Rolling Stonen 500 kaikkien aikojen parhaimman kappaleen listalle sijalle 346.
Sanoittaminen

Alun perin Tupacin ei pitänyt olla kappaleessa mukana. "California Love" on toinen kappaleista, jotka Dr. Dre tuotti All Eyez on Me -albumilla, toinen on "Can't C Me". "California Love" oli alun perin tulemassa Dre:n omalle albumille, koska alkuperäisessä versiossa hän laulaa kolme säkeistöä. Versio, jossa Dre lauloi enemmän, julkaistiin Tupacin Greatest Hits -albumilla.
Kappaleen viimeinen säkeistö on "To Live and Die in L.A." -kappaleen viimeinen säkeistö. Säkeistö menee näin:
Musiikkivideot

Kappaleesta on tehty kaksi eri musiikkivideota. Ensimmäiseen videoon (ohjannut Hype Williams) otettiin mallia elokuvasta Mad Max Beyond Thuderdome ja se sijoittuu aavikolle vuonna 2095. Videossa näyttelee George Clinton (heimopäällikkö), Chris Tucker (heimopäällikön apulainen), Tony Cox (kääpiösotilas) ja Roger Troutman. Video on kuvattu marraskuussa 1995 El Miragen kuivuneella järvellä Kaliforniassa. Video päättyy kohtaan, jossa lukee "To Be Continued".
Toinen video on All Eyez on Me -albumin version video. Videon alussa Tupac herää sängystä naisen vierestä, ja ensimmäinen video oli hänen näkemäänsä unta. Dr. Dre soittaa hänelle, että hänen pitää tulla Dren kesämökille, koska hän järjestää juhlat. Loppuosa videosta on kuvaa juhlista, jossa Roger Troutman soittaa pianoa. Vieraina juhlissa on muun muassa DJ Quik, E-40, Big Syke, Danny Boy, Jodeci, Deyon Sanders ja B-Legit.
Ensimmäinen video oli ehdokkaana MTV Video Music Awardsin parhaaksi rap-videoksi, ja se myös sijoittui sijalle 10. MTV:n 100 Greatest Videos Ever Made (suom. Kaikkien aikojen 100 parasta musiikkivideota) -listalla vuoden 1999 huhtikuussa. Vuonna 2005 se oli 3:s MTV2:n ja XXL:n 25 Greatest West Coast Videos -listalla. Video myös oli Ranskan MTV:n 100 Greatest Rap Music Videos -listan 1.
Cover-versiot

Rock-yhtye My American Hearts teki kappaleesta coverin heidän albumilleen Punk Goes Crunk. The Glitch Mob teki coverin vuonna 2008 ja Justin Timberlake esitti oman versionsa kiertueellaan Los Angelesissa.
Coalingasta Kaliforniasta kotoisin oleva Faxed Head -niminen heavy metal -yhtye teki vuonna 2001 albumilleen Chiropatric kappaleen nimeltä "Coalinga Love".